Rettens kendelse af 11. april 2018 – ABES mod Kommissionen
(Sag T-813/16) 1
(Annullationssøgsmål – statsstøtte – støtte tildelt af de portugisiske myndigheder til fordel for en enhed, der leverer sociale ydelser til ældre – indledende undersøgelsesprocedure – afgørelse, hvori det fastslås, at der ikke foreligger statsstøtte – søgsmål, hvorved der rejses tvivl om, hvorvidt den anfægtede foranstaltning er begrundet – manglende væsentlig påvirkning af den konkurrencemæssige stilling – afvisning
Processprog: portugisisk
Parter
Sagsøger: Abes - companhia de assistência, bem-estar e serviços para seniores, Lda (São Pedro de Tomar, Portugal) (ved advokat N. Mimoso Ruiz)
Sagsøgt: Europa-Kommissionen (ved M. França og K. Herrmann, som befuldmægtigede)
Intervenient til støtte for sagsøgte: Den Portugisiske Republik (ved L. Inez Fernandes, M. Figueiredo og M. J. Castanheira Neves, som befuldmægtigede)
Sagens genstand
Påstand støttet på artikel 263 TEUF om annullation af Kommissionens afgørelse C(2016) final af 9. august 2016 om statsstøtte SA.38920 (2014/NN), der ved afslutningen af den indledende undersøgelsesfase fastslog, at det tilskud, der blev tildelt Santa Casa de Misericórdia de Tomar, ikke udgør statsstøtte som omhandlet i artikel 107, stk. 1, TEUF.
Konklusion
Sagen afvises.
Abes - companhia de assistência, bem-estar e serviços para seniores, Lda bærer sine egne omkostninger og betaler de af Europa-Kommissionen afholdte omkostninger.
Den Portugisiske Republik bærer sine egne omkostninger.
____________
1 EUT C 30 af 30.1.2017.